ท้องเสีย ปวดท้องเหมือนไส้บีบเป็นพักๆ ร่วมด้วยคลื่นไส้
สวัสดีค่ะ งาน,การมีถ่ายอุจจาระเหลวหรือท้องเสีย หากยังไม่เกิน 2 สัปดาห์ ถือเป็นอาการท้องเสียแบบเฉียบพลัน ซึ่งมักเกิดจากอาหารเป็นพิษ หรือ ลำไส้อักเสบติดเชื้อแบบเฉียบพลับ สาเหตุส่วนใหญ่เกิดจากการติดเชื้อที่มาจากการกินอาหารหรือดื่มน้ำที่ปนเปื้อนเชื้อโรคหรือพิษของเชื้อโรค หรือจากมือหรือภาชนะที่ใส่อาหารและน้ำดื่มไม่สะอาด เชื้อโรคส่วนใหญ่เกิดจากเชื้อไวรัส หรือแบคทีเรีย ซึ่งมีหลายชนิดนอกจากจะมีท้องเสีย อาจมีอาการคลื่นไส้ อาเจียน ปวดท้อง โดยมักปวดแบบบีบๆ ท้องอืด เบื่ออาหาร อ่อนเพลีย เหนื่อย เวียนหัว และอาจมีไข้ได้การดูแลในเบื้องต้น ได้แก่ พยายามดื่มน้ำสะอาดให้มาก และดื่มน้ำเกลือแร่ร่วมด้วย ส่วนอาหาร พยายามเลือกทานอาหารอ่อน อาหารที่ย่อยง่าย รสจืด เช่น ข้าวต้ม โจ๊ก แกงจืด หลีกเลี่ยงอาหารที่มีไขมันสูง เช่น ของทอด ของผัด และเนื้อสัตว์ เพราะย่อยยาก แลหลีกเลี่ยงอาหารรสจัด เพราะจะยิ่งทำให้ถ่ายมากขึ้นแต่หากลักษณะของอุจจาระมีมูกปน หรือเป็นมูกปนเลือด หรือมีกลิ่นเหม็นรุนแรง หรือมีอาการปวดบิดหรือปวดเบ่งเวลาถ่าย หรือมีไข้ ก็น่าจะเกิดจากการติดเชื้อแบคทีเรียมากกว่าไวรัส ซึ่งแนะนำควรไปพบแพทย์เพื่อพิจารณาจ่ายยาปฎิชีวนะฆ่าเชื้อให้ทาน หรือหากถ่ายอุจจาระบ่อยมาก หรือปริมาณอุจจาระมาก หรือมีอาการปวดท้องรุนแรง ก็ควรไปพบแพทย์เช่นกันค่ะ